DYMX

Ang DYMX (95.5 FM), sumasahimpapawid bilang 95.5 Star FM, ay isang himpilan ng radyo na pagmamay-ari at pinamamahalaan ng Bombo Radyo Philippines sa pamamagitan ng People's Broadcasting Service, Inc. bilang tagahawak ng lisensya. Ang estudyo at transmiter nito ay matatagpuan sa CBS Bldg., 140 M. Velez St., Guadalupe, Lungsod ng Cebu.

 Kasaysayan 
Itinatag ang Star FM noong Mayo 25, 1994. Ito ang naging kauna-unahang himpilan sa lungsod na gumamit ng mga audio cassette tape at compact disc para sa pagpapatugtog ng mga kanta.

Noong Abril 2006, sa ika-12 anibersaryo nito, binansagan itong "Iba Ang Dating". 

Noong 2013, binansagan itong "Like Mo, Share Mo". Noong Pebrero 3, 2014, nagsimulang mag-simulcast ang Bombo Network News sa ilang himpilan ng Star FM.

Noong unang bahagi ng 2016, nagsimulang bansagin ng mga rehiyonal na himpilan ng Star FM ang "It's All For You"; mas pokus sila sa musika. 

Noong 2018, inilipat ng lahat ng mga himpilan ng Star FM na lisensyado sa Consolidated Broadcasting System ang lisensya nito sa People's Broadcasting Service, kasunod ng hindi pag-renew ng lisensya ng una.

 Mga sanggunian 

Kategorya:Mga himpilang panradyo sa Kalakhang Cebu